**Informácia k vyhodnoteniu**

**28. ročníka súťaže Prečo mám rád slovenčinu, prečo mám rád Slovensko**

Štátny pedagogický ústav zverejnil 16. júna 2020 informáciu k vyhodnoteniu 28. ročníka súťaže *Prečo mám rád slovenčinu, prečo mám rád Slovensko*, v ktorej sa uvádza:

„V súvislosti s 3. usmernením Ministerstva školstva, vedy, výskumu a športu Slovenskej republiky z 9. marca 2020, ktoré v bode 4 ruší a zakazuje okresné, krajské a celoštátne kolá súťaží detí a žiakov škôl a školských zariadení organizovaných v školskom roku 2019/2020 v súlade so smernicou č. 23/2019 o súťažiach, Vás chceme informovať, že slávnostné odovzdávanie ocenení víťazom 28. ročníka súťaže Prečo mám rád slovenčinu, Prečo mám rád Slovensko v Nových Zámkoch sa tento rok neuskutoční. Mená autorov víťazných prác v jednotlivých súťažných kategóriách a ďalšie informácie budú zverejnené na webovom sídle Štátneho pedagogického ústavu ([www.statpededu.sk](http://www.statpededu.sk)) a Ministerstva kultúry Slovenskej republiky ([www.culture.gov.sk)](http://www.culture.gov.sk)).“

Informácia je zverejnená na webovom sídle Štátneho pedagogického ústavu <https://www.statpedu.sk/sk/aktuality/informacia-k-vyhodnoteniu-28-rocnika-sutaze-preco-mam-rad-slovencinu-preco-mam-rad-slovensko.html>.